CELEX: 62016CN0363
Language: sl
Date: 2016-06-30 00:00:00
Title: Zadeva C-363/16: Tožba, vložena 30. junija 2016 – Evropska komisija/Helenska republika

22.8.2016   
            
            
               SL
            
            
               Uradni list Evropske unije
            
            
               C 305/19
            
         Tožba, vložena 30. junija 2016 – Evropska komisija/Helenska republika
   (Zadeva C-363/16)
   (2016/C 305/27)
   Jezik postopka: grščina
   
      Stranki
   
   
      Tožeča stranka: Evropska komisija (zastopnika: A. Bouchagiar in B. Stromsky)
   
      Tožena stranka: Helenska republika
   
      Predloga tožeče stranke
   
   
               —
            
            
               Ugotovi naj se, da Helenska republika s tem, da v določenem roku ni sprejela vseh ukrepov, potrebnih za izvršitev Sklepa Komisije z dne 22. februarja 2012 o državni pomoči SA.26534 (C 27/10, ex NN 6/09), ki jo je Grčija odobrila podjetju Enómeni Klostoÿfantourgía, oziroma vsekakor s tem, da Komisiji ni ustrezno sporočila, katere ukrepe v smislu člena 4 Sklepa je sprejela, ni izpolnila obveznosti, ki jih ima na podlagi členov 2, 3 in 4 navedenega sklepa ter na podlagi Pogodbe o delovanju Evropske unije.
            
         
               —
            
            
               Helenski republiki naj se naloži plačilo stroškov.
            
         
      Tožbeni razlogi in bistvene trditve
   
   
               1.
            
            
               Helenska republika je bila na podlagi Sklepa Evropske komisije z dne 22. februarja 2012 v postopku SA.26534 zavezana, da v roku štirih mesecev izterja nezdružljive pomoči, odobrene podjetju Enómeni Klostoÿfantourgía, in sicer državno poroštvo iz leta 2007 in reprogramiranje zapadlih obveznosti iz naslova socialnih prispevkov iz leta 2009, ter da Evropski komisiji ustrezno sporoči, katere za to potrebne ukrepe je za to sprejela.
            
         
               2.
            
            
               Helenska republika pa navedenih pomoči ni izterjala v roku štirih mesecev, kot bi morala. Poleg tega Helenska republika še vedno ni sprejela ukrepov, potrebnih za izvršitev sklepa. Grški organi so z normativnim aktom z dne 30. decembra 2015 za šest mesecev ustavili postopek javne dražbe za likvidacijo premoženja Enómeni Klostoÿfantourgía, da bi skušali doseči njeno ponovno delovanje, ne da bi izterjali nezdružljive pomoči. Poleg tega Helenska republika Evropske komisije sploh ni ustrezno obvestila o s tem povezanimi akti za izvršitev sklepa.